text: Tønder Festivalen får svært ved at leve op til sparekrav
  14 november 2013 kl. 09.32
  Tønder Festivalen bruger weekenden til at overveje, om den kan og vil leve op til kommunens sparekrav.
  Tønder kommune har givet Tønder Festivalen et milliontilskud. Til gengæld skal festivalen spare, forlanger kommunen. Og det bliver svært, mener festivalledelsen.
  - Vi har selv i forvejen lagt op til en besparelse på godt en million kroner, så vi har leveret en stor del af varen. Nu er der så yderligere krav, og det skal vi diskutere i løbet af weekenden. Det nytter jo ikke, vi siger ja til krav, vi ikke kan leve op til, siger næstformand i Tønder Festival Fond Poul Henrik Jensen til Jydskevestkysten.
  - Tønder kommune og banken skal passe på, hvor meget man spænder skruen i forhold til, hvad festivalen betyder for Tønder og for hele området, siger Poul Henrik Jensen til avisen.
  